|  |
| --- |
| Plan, Analyse, Ressourcer og CO2- Reduktion  Teknik og Miljøforvaltningen  Københavns Kommune |
|  |

# Henvendelse om udsættelse af frist i påbud SAB Bellahøj I og II

Ved Københavns kommunes påbud af den 13. januar 2023 er vi blevet pålagt, at beboerne i de 3 høje huse i SAB Bellahøj II skal genhuses senest den 30. juni 2024.

Ultimo februar 2024 blev 71 husstande, der endnu ikke var blevet genhuset, opsagt med krav om fraflytning den 30. juni 2024.

Beboerne fik sammen med deres opsigelser et genhusningstilbud.

En del af disse 71 husstande har allerede taget imod deres genhusningstilbud, hvorfor 60 husstande pr. den 1. april 2024 endnu ikke er genhuset.

Nogle af beboerne har tilkendegivet, at genhusningstilbuddet ikke opfylder de ønsker, de har til selve boligen eller til beliggenheden

Det er derfor deres håb, at hvis fristen for genhusning den 30. juni 2024 bliver udskudt, kan der nå at komme en genhusningsbolig, der i højere grad opfylder deres ønsker til en kommende bolig.

Vi har stor forståelse for den svære situation, som beboerne er bragt i, og på baggrund heraf vil vi gerne anmode Tilsynet om, at fristen for genhusning udsættes til den 30. september 2024 med henblik på, at flere beboere kan få deres ønsker til genhusningsbolig opfyldt.

Vi er opmærksomme på, at der i den forlængede periode kan opstå vindforhold, der medfører, at beboerne i de 3 huse skal evakueres.

Med venlig hilsen

John Bøgelund Sørensen John Steen Johansen

Formand Formand

Samvirkende Boligselskaber Afdelingsbestyrelsen